หุ้นสหรัฐฯปิดผสมผสาน
ตลาดหุ้นสหรัฐปิดผสมผสานดัชนีหุ้นดาวโจนส์ เพิ่มขึ้น 3.76 จุด ขณะที่ราคาน้ำมันดิ่งแรง
20 มี.ค. 2556

ตลาดหุ้นสหรัฐปิดผสมผสานดัชนีหุ้นดาวโจนส์ เพิ่มขึ้น 3.76 จุด ขณะที่ราคาน้ำมันดิ่งแรง
ตลาดหุ้นสหรัฐฯวานนี้(19มี.ค.) ผสมผสาน หลังความกังวลต่อวิกฤตภาคธนาคารไซปรัส ตามหลังรัฐสภาปฏิเสธมาตรการเก็บภาษีเงินฝาก ถูกบดบังด้วยข้อมูลภาคอสังหาริมทรัพย์อันแข็งแกร่งของอเมริกา       ดัชนีหุ้นดาวโจนส์ เพิ่มขึ้น 3.76 จุด (0.03 เปอร์เซ็นต์) ปิดที่ 14,455.82 จุด แนสแดค ลดลง 8.49 จุด (0.26 เปอร์เซ็นต์) ปิดที่ 3,229.10 จุด เอสแอนด์พี ลดลง 3.76 จุด (0.24 เปอร์เซ็นต์) ปิดที่ 1,548.34 จุด ขณะที่ราคาน้ำมันดิ่งแรงขณะรัฐสภาไซปรัสปฏิเสธมาตรการรีดภาษีเงินฝากตามเงื่อนไขกู้ยืมเงินจากอียู-ไอเอ็มเอฟ อันก่อความกังวลว่าอาจเป็นชนวนวิกฤตรอบใหม่ของยูโรโซน       สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนเมษายน ลดลง 1.58 ดอลลาร์ ปิดที่ 92.16 ดอลลาร์ต่อบาร์เรล ส่วนเบรนท์ทะเลเหนือลอนดอน งวดส่งมอบเดือนเดียวกัน ลดลง 2.06 ดอลลาร์ ปิดที่ 107.45 ดอลลาร์ต่อบาร์เรล